b'\n_START_ARTICLE_\nPorro-Abbejeva prizma\n_START_PARAGRAPH_\nPorro-Abbejeva prizma (tudi Abbe-Porrova prizma) je opti\xc4\x8dna prizma, ki spada med odbojne prizme. Uporablja se v opti\xc4\x8dnih napravah za obra\xc4\x8danje slike._NEWLINE_Imenuje se po italijanskem izumitelju opti\xc4\x8dnih naprav Ignaziu Porru (1801 -1875) in nem\xc5\xa1kem fiziku Ernstu Karlu Abbeju (1840 \xe2\x80\x93 1905).\n_START_SECTION_\nZgradba in delovanje\n_START_PARAGRAPH_\nZgradba prizme je tak\xc5\xa1na, da omogo\xc4\x8da \xc5\xa1tirikratni odboj svetlobe, pri tem pa se slika obrne za 180\xc2\xb0. Vpadni kot vhodnega in izhodnega \xc5\xbearka na povr\xc5\xa1ino je vedno 90\xc2\xb0, zaradi tega ne pride do disperzije oziroma razklona svetlobe na mavri\xc4\x8dne barve._NEWLINE__NEWLINE_Prizma je posebna oblika Porrove prizme, se pa mo\xc4\x8dno razlikuje od Abbejeve prizme in od Abbe-K\xc3\xb6nigove prizme'